Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: XLV. törvény és a bûnüldözõ szervek nemzetközi együttmûködésérõl szóló 2002. évi LIV. törvény. Az adatvédelmi
Paragraph Index: 651

XLV. törvény és a bûnüldözõ szervek nemzetközi együttmûködésérõl szóló 2002. évi LIV. törvény. Az adatvédelmi biztos szükség szerint késõbb fogja kezdeményezni az ilyen jogszabályok módosítását. Javaslatok jogszabályok megalkotására és módosí tására Az adatvédelmi biztos 2001 decemberében, hivatalba lépése alkalmával jelezte, hogy kiemelt feladatának tekinti a jogalkotás fokozott figyelemmel kísérését, hiszen a személyes adatok védelmét vagy a közérdekû adatok nyilvánosságát sértõ jogszabályok az egyedi jogalkalmazó döntéstõl eltérõen akár egész társadalmi csoportokra, rétegekre kiterjedõ sérelmet okozhatnak. Ezért azt tervezte, hogy nemcsak a megküldött jogszabálytervezeteket véleményezi, hanem rendszeresen elemzi az öszszes hatályba lépõ jogszabályt, kiszûrve azokat, amelyek tervezetét az elõkészítõ elmulasztotta megküldeni. Ilyen esetekre korábban ugyanis általában csak panasz nyomán derült fény. Bár a megjelenõ jogszabályok rendszeres elemzésére az adatvédelmi biztos hivatali apparátusának átmeneti létszámhiánya miatt csak január, február, március és május hónapban került sor, ez idõ alatt összesen 27 jogszabállyal kapcsolatban kellett utólagos módosítási javaslatot megfogalmazni. E számban nincsenek benne azok a jogszabályok, amelyek tervezetét elmulasztották ugyan véleményezésre megküldeni, azonban adatvédelmi szempontból kifogásolható rendelkezést nem tartalmaztak.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes